বগুড়া সংবাদ ডট কম (নন্দীগ্রাম প্রতিনিধি ফিরোজ কামাল ফারুক) : বগুড়ার নন্দীগ্রাম উপজেলার পল্লীতে গ্যাস ট্যাবলেট খেয়ে ফরহাদ হোসেন (২০) নামে এক কলেজ ছাত্রের মৃত্যু হয়েছে। সে উপজেলার থালতা-মাজগ্রাম ইউনিয়নের গোপালপুর গ্রামের জাইদুল ইসলামের ছেলে ও শাহ সুলতান কলেজের অর্নাস প্রথমবর্ষের ছাত্র। স্থানীয়রা জানান, গত মঙ্গলবার দুপুরে পরিবারের সবার অজান্তে ফরহাদ হোসেন গ্যাস ট্যাবলেট খায়। পরে পরিবারের লোকজন টেরপেয়ে তাকে উদ্ধার করে বগুড়া শহীদ জিয়াউর রহমান কলেজ হাসপাতালে ভর্তি করান। সেখানে চিকিৎসাধীন অবস্থায় বুধবার ভোরে তার মৃত্যু হয়। এবিষয়টি থালতা-মাজগ্রাম ইউনিয়ন পরিষদের চেয়ারম্যান আবুল মতিন সত্যতা নিশ্চিত করেছেন।